যুক্তরাষ্ট্রের ম্যানহাটনে অবস্থিত ট্রাম্প টাওয়ারে অগ্নিকাণ্ডের সঙ্গে কোন সন্ত্রাসী ঘটনার সম্পৃক্ততা ছিল না। স্থানীয় সময় গতকাল সোমবার সকালে মার্কিন প্রেসিডেন্ট ডোনাল্ড ট্রাম্পের মালিকানাধীন ভবনটির ছাদে হঠাৎ করেই আগুন লাগে। অন্য কোনো ঘটনা নয়, বৈদ্যুতিক শট সার্কিট থেকে অগ্নিকাণ্ড ঘটেছিল বলে ট্রাম্পের ছেলে এরিক ট্রাম্প গণমাধ্যমকে জানিয়েছেন। এ ঘটনায় একজন গুরুতর আহত হলেও কারো প্রাণহানির খবর পাওয়া যায়নি। অগ্নিকাণ্ডের সময় ট্রাম্প ভবনটিতে ছিলেন না। এ সময় তিনি ওয়াশিংটনে ছিলেন।